Мыйзам чыгаруу органдары (демократиялык мамлекеттерде)
Мыйзам чыгаруу органдары (демократиялык мамлекеттерде) – конституция тарабынан негизги милдет катары мыйзам чыгаруу бийлигин ишке ашыруу жүктөлгөн мамлекеттик өкүлчүлүктүү мекемелер. Мындан сырткары М. ч. о. адатта мамлекеттик бюджетти бекитүү жана аткаруу бийлик органдарынын ишмердигине (өкмөттүн, президенттин ж. б.) көзөмөл жүргүзүү, ошондой эле айрым бир башка ыйгарым укуктар: белгилүү чөйрөлөрдөгү (эсеп палатасынын аудиторлорун, акыйкатчыны ж. б.) жогорку кызмат адамдарын шайлоо (бекитүү, которуштуруу), эларалык келишимдерди ратификациялоо, мунапыс жарыялоо ж. б. укуктары таандык. Федерацияларда жана айрым борбордон ажыратылган унитардык мамлекеттерде М. ч. о. жалпы улуттук жана аймактык болуп бөлүнөт.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр